

###### **A**

**MAGYARHONI FÖLDTANI TÁRSULAT**

# **HÍRLEVELE**

2018.

## **március – április**

### Letölthető:

[**http://foldtan.hu**](http://foldtan.hu)

**Adószámunk: 19815833-2-41**

|  |  |  |  |
| --- | --- | --- | --- |
|  | **CHPM2030_logo** |  | EFG |

**A MAGYARHONI FÖLDTANI TÁRSULAT**

**2018. MÁRCIUS – ÁPRILIS HAVI HÍRLEVELE**

|  |  |
| --- | --- |
| **Március 2–3.** Miskolci Egyetem Műszaki Földtudományi Kar, Magyarhoni Földtani Társulat Oktatási és Közművelődési Szakosztály – XI. Országos Középiskolai Földtudományi Diákkonferencia – Miskolc | **3** |
| **Március 3–4.** Miskolci Egyetem Műszaki Földtudományi Kar, Herman Ottó Múzeum Ásványtár, Sportmarketing Kft., Ombke Egyetemi Osztály, Magyarhoni Földtani Társulat – 36. Miskolci Nemzetközi Ásványfesztivál – Miskolc | **5** |
| **Március 12.** Mérnökgeológiai és Könyezetföldtani Szakosztály – Vezetőségi ülés – Budapest | **7** |
| **Március 14.** Szabó József sírjának megkoszorúzása a Fiumei úti temetőben | **7** |
| **Március 19.**Tudománytörténeti Szakosztály – előadóülés – Budapest | **7** |
| **Március 21.**A Magyarhoni Földtani Társulat 168. Tisztújító Közgyűlése– Budapest | **7** |
| **Április 6–7.**Ifjú Szakemberek Ankétja **–** Hajdúszoboszló | **9** |
| **Április 7–8.**Év ásványa 2018 – fluorit, Év ősmaradványa 2018 – Balatonites – Lurdy-Ház, Budapest | **10** |
| **Április 12–13.**MFT Általános Földtani Szakosztály, Budapesti Területi Szervezet, MTA Szedimentológiai Albizottság – A Bakony felső-kréta képződményei és a hazai dinoszaurusz kutatás földtani és szedimentológiai eredményei – terepbejárás | **10** |
| **Április 16.**Tudománytörténeti Szakosztály – előadóülés – Budapest | **11** |
| **Április 19–20.**Mérnökgeológia-Kőzetmechanika 2018 Konferencia – Budapest | **11** |
| **Április 28**. Év ásványa 2018 – fluorit, Év ősmaradványa 2018 – Balatonites – Millenáris B csarnok, Budapest | **11** |
| **BEHARANGOZÓ** |  |
| **Május 24–26.** Őslénytani- Rétegtani Szakosztály – 21. Magyar Őslénytani Vándorgyűlés – Félixfürdő (Románia) | **12** |
| **Június 4.** Ásványtan-Geokémiai Szakosztály – Év ásványa 2018 – a fluorit: vezetőségválasztással egybekötött szakosztályülés | **13** |
| **Június 11.**Agyagásványtani Szakosztály – Év ásványi nyersanyaga 2018 – az alginit: veze­tőség­választással egybekötött szakosztályülés | **11** |
| **Az Év ásványa és Év ősmaradványa programsorozat további eseményei** | **11** |
| **EGYÉB PROGRAMOK** | **14** |
| **HÍREK** | **16** |

🕇 **FÁJDALOMMAL TUDATJUK, HOGY ÖRÖKRE ELTÁVOZOTT**

**Bátovszki István**

**1942–2017**

**Farkas Zoltán**

**1942–2018**

**Morvai Gusztáv**

**1930–2018**

**Tóth Andor Tihamér**

**1944–2018**

tagtársunk

**EMLÉKÜK SZÍVÜNKBEN ÉS MUNKÁIKBAN TOVÁBB ÉL!**

***Kedves Tagtársak!***

**Kérjük, hogy az adataikban történt változásokat (lakcím, név, e-mail, munkahely, stb.) legyenek szívesek, jelentsék be a titkárságon, így nagyban segítik munkánkat, és külde­ményeink is idejében érkeznek meg Önökhöz!**

**E-mail címünk:** **titkarsag@mft.t-online.hu**

**PROGRAMOK IDŐRENDBEN**

**Március 2–3. (péntek–szombat)**

Miskolci Egyetem

MISKOLCI EGYETEM MŰSZAKI FÖLDTUDOMÁNYI KAR, MAGYARHONI FÖLDTANI TÁRSULAT OKTATÁSI ÉS KÖZMŰVELŐDÉSI SZAKOSZTÁLY

**XI. Országos Középiskolai Földtudományi Diákkonferencia**

A rendezvény szakmai támogatói: Herman Ottó Múzeum Miskolc, Magyar Meteorológiai Társaság, Magyarhoni Földtani Társulat, MTA CSFK Földtani és Geokémiai Intézet, MTA Miskolci Akadémiai Bizottság, MFK Hallgatói Önkormányzat

**Program:**

**Március 2. (péntek)**

8.00-10.00: Regisztráció. Helyszín: Miskolci Egyetem, A/3. épület, 3. emelet, 315/a terem

8.30 és 9.00 óra: hallgatói körbevezetés a Miskolci Egyetem Campusán (tanbánya, ásvány­gyűjtemény, és egyéb érdekességek)

10.00–10.10: Köszöntők, a konferencia megnyitása: A/3. épület, 3. emelet, XIII. előadó

10.10–10.40: **Mozgai Viktória, Bajnóczi Bernadett** (MTA CSFK Földtani és Geokémiai Intézet): A Seuso-kincs és más késő római pannoniai ezüstleletek archeometriai kutatása

**A. szekció: Földtudományi vizsgálatok. Helyszín: A/3. épület, 3. emelet, XIII. előadó**

10.40–11.00: **Ács Fanni, Fájer Sára Rebeka** (Sárvári Tinódi Gimnázium, Sárvár): Vas megyei bányák jelentősége

11.00–11.20: **Bálint Zsuzsánna, Dobai-Pataky** **Attila** (Tamási Áron Gimnázium, Székelyudvarhely): A Parajdi-sóhát és a heliotermikus jelenség

11.20–11.40: **Bereczki-Orbán András** (Tamási Áron Gimnázium, Székelyudvarhely): Az üveg tanulmányozása

11.40–12.00: **Kabai Máté** (Miskolci Herman Ottó Gimnázium, Miskolc): A biosztratigráfia szerepe a kormeghatározásban bükki példákon

12.00–13.00: Ebédszünet

**A. szekció: Földtudományi vizsgálatok (folytatás). Helyszín: A/3. épület, 3. emelet, XIII. előadó**

13.00–13.20: **Kun Anasztázia** (Kiskunhalasi Bibó István Gimnázium, Kiskunhalas): Az év ásványa

13.20–13.40: **Lehóczki Enikő, Cserepák Lajos Tamás, Szabó Dániel** (Várday Kata Református Általános Iskola, Kisvárda): Apró porszemek a víz mélyén – A víz és a talajszemcsék kapcsolata

13.40–14.00: **Molnár Dániel Márk, Gulyás Bálint, Barkóczy Ferenc** (Pécsi Tudományegyetem Gyakorló Általános Iskola, Gimnázium Szakgimnázium és Óvoda, Pécs): Villányi-hegység kialakulásának terepasztalos modellezése és térinformatikai feldolgozása

14.00–14.20: **Rónai Bálint, Janszky Imre Pál, Fáy Szilárd** (Pécsi Tudományegyetem Gyakorló Általános Iskola, Gimnázium Szakgimnázium és Óvoda, Pécs): A Maiasaurák nyomában

14.20–14.40: **Szilágyi Krisztina** (Energetikai Szakgimnázium és Kollégium, Paks): A paksi lösz

14.40–15.00: Szünet. Séta az I. Szakmai Meglepetés program helyszínére.

**B. szekció: Légkör és csillagászat. Helyszín: A/3. épület, 3. emelet, XII. előadó**

10.40–11.00: **Dévény Zoltán** (Szekszárdi I. Béla Gimnázium, Szekszárd): A közlekedés okozta imisszió kezelés lehetőségei városomban

11.00–11.20: **Lázár Endre** (Miskolci Szakképzési Centrum Mezőkövesdi Szent László Gimnáziuma, Mezőkövesd): Az időjárás leglátványosabb megnyilvánulása – A zivatar

11.20–11.40: **Simon Manassé** (Képesség- és Tehetségfejlesztő Magániskola, Várpalota): A törpecsillagok keletkezése

11.40–12.00: **Bolfert Viktória** (Sárvári Tinódi Gimnázium, Sárvár): Eső ellen köpönyeg, jégeső ellen…

12.00–13.00: Ebédszünet

15.00–16.20: Szakmai meglepetés program I. Helyszín: Miskolci Egyetem III. előadó

16.30–17.20: Vacsora. Helyszín: A/1. épület, 3. emelet, 320. terem

17.30: Indulás autóbusszal a Miskolci Egyetem főbejárata elől a Szakmai meglepetés program II-re

20.00: Várható visszaérkezés a szállásokra

**Március 3. (szombat)**

8.00–8.30: Gyülekezés, frissítő. Helyszín: Miskolci Egyetem, A/6. épület, XVIII. előadó

**C. szekció: Víz és környezetvédelem. Helyszín: A/6. épület, XVIII. előadó**

8.30–8.50: **Bakonyi Lili, Debreczeni Dorina** (Hajdúböszörményi Bocskai István Gimnázium, Hajdúböszörmény): Hajdúböszörmény termálvizének alkalmazási lehetőségei

8.50–9.10: **Botos Krisztián** (Energetikai Szakgimnázium és Kollégium, Paks): Növényvédő szerek hatása a talajra

9.10–9.30: **Doma Enikő, Varga Lilla, Pap Attila** (Fehérgyarmati Deák Ferenc Gimnázium és Kollégium, Fehérgyarmat): A Szamos és a Holt-szamos vízminőségi állapota

9.30–9.50: **Domokos Anna** (Magyar-Angol Tannyelvű Gimnázium és Kollégium, Balatonalmádi): Teljes élet hulladékmentesen

9.50–10.10: **Fritz Petra, Izsó Evelin, Chirita Rafael** (Árpád-házi Szent Erzsébet Gimnázium, Esztergom): A szamárhegyi vízellátás

10.10–10.30: szünet

10.30–10.50: **Kertész Izabella, Szőnyi Borbála** (Kiskunhalasi Bibó István Gimnázium, Kiskunhalas): A csatornázás hatása a víz minőségére

10.50–11.10: **Kiss Eszter, Rappay Bence Zsolt** (Szekszárdi I. Béla Gimnázium, Szekszárd): Építs tavakat!

11.10–11.30: **Pertis Botond** (Gödöllői Református Líceum Gimnázium, Gödöllő): Kis táj, sok víz

11.30–11.50: **Röhberg Melinda** (Energetikai Szakgimnázium és Kollégium, Paks): A Duna középszakaszának vizsgálati módszerei

11.50–12.10: **Szeleczki Balázs** (Árpád-házi Szent Erzsébet Gimnázium, Esztergom): Vízbázis veszélyben

12.10–13.00: Ebédszünet közben a zsűri tanácskozása

13.00–13.30: Eredményhirdetés, díjak átadása, zárszó. Helyszín: Miskolci Egyetem, A/6. épület, XVIII. előadó

Bekapcsolódás a 36. Miskolci Nemzetközi Ásványfesztivál programjába

Helyszín: Miskolci Egyetem Díszaula: <http://www.asvanyfesztival.hu>

\*\*\*\*\*

**Március 3–4. (szombat–vasárnap)**

Miskolc, Egyetemváros

MISKOLCI EGYETEM MŰSZAKI FÖLDTUDOMÁNYI KARA, HERMAN OTTÓ MÚZEUM ÁSVÁNYTÁRA, SPORTMARKETING KFT., OMBKE EGYETEMI OSZTÁLYA, MAGYARHONI FÖLDTANI TÁRSULAT

**36. Miskolci Nemzetközi Ásványfesztivál**

**Program**:

<https://asvanyfesztival.hu/>

**A Magyarhoni Földtani Társulat Év ásványa és Év ősmaradványa programsorozata megjelenik a Miskolci Nemzetközi Ásványfesztiválon.**

\*\*\*\*\*

**Március 12. (hétfő) 15.30 óra**

BME Geotechnika és Mérnökgeológia Tanszék, K épület, földszint 10. tárgyaló

MÉRNÖKGEOLÓGIAI ÉS KÖNYEZETFÖLDTANI SZAKOSZTÁLY

**Vezetőségi ülés**

Kapcsolattartó: Török Ákos (torokakos@mail.bme.hu)

\*\*\*\*\*

**Március 14. (szerda) 14.00 óra**

Fiumei úti sírkert

Hagyományainkhoz híven az idén márciusban is tisztelgünk Szabó József emléke előtt, és megkoszorúzzuk sírját a Fiumei úti temetőben.

Találkozó a sírkert bejáratánál 14.00 órakor.

\*\*\*\*\*

**Március 19. (hétfő) 14.00 óra**

MBFSZ Rónai terem, 1143 Budapest, Stefánia út 14.

TUDOMÁNYTÖRTÉNETI SZAKOSZTÁLY

**Rózsa Péter:** Huttoniánus tudósok egy werneriánus társaságban (Werner Szimposium egyik előadása)

**Titkári beszámoló**

\*\*\*\*\*

**Március 21. (szerda) 9.30 óra**

MBFSZ Díszterem, 1014 Budapest, Stefánia út. 14. II. emelet

**A Magyarhoni Földtani Társulat 168. Tisztújító Közgyűlése**

**Határozatképtelenség esetén a Tisztújító Közgyűlést változatlan napirenddel, 2018. március 21. 10.00 órára hívja össze az Elnök.**

**Napirend:**

1. Himnusz

2. Elnöki megnyitó Baksa Csaba

3. Az 50, 60 és 70 éves társulati tagságot elismerő oklevelek átadása Baksa Csaba

4. A Tiszteleti Tagokat Ajánló Bizottság jelentése és javaslata Vörös Attila

5. A társulati kitüntetések és oklevelek átadása (laudációt felolvassa: Csomor T. Áron)

* + 1. Kubinyi Ágoston Emlékérem
		2. Tiszteleti Tagok
		3. A Társulati Emlékgyűrű
		4. Pro Geologia Applicata Emlékérem
		5. Lóczy Lajos Emlékérem
		6. Szabó József Emlékérem
		7. Hantken Miksa Emlékérem
		8. Koch Antal Emlékérem
		9. Vendl Mária Emlékérem
		10. Bárdossy György Geomatematikai Emlékérem
		11. Dank Viktor Díj
		12. Kertész Pál Emlékérem
		13. Semsey Andor Ifjúsági Emlékérem
		14. Kriván Pál Alapítványi Emlékérem

6. Beszámolók, jelentések

* Főtitkári – közhasznúsági jelentés Cserny Tibor
* A Gazdasági Bizottság jelentése Puzder Tamás
* Az Ellenőrző Bizottság jelentése Haas János
* Jelentés a Magyar Földtanért Alapítvány működéséről Baksa Csaba

Hozzászólások, vita, a jelentések elfogadása

7. A hivatalban lévő Elnökség leköszönése Az interregnum elnöke: Kecskeméti Tibor

8. A Választási Bizottság elnökének tájékoztatója a tisztújításról Vörös Attila

9. A Társulat új tisztségviselőinek megválasztása, 1. forduló: elnök, főtitkár, titkár, EB elnök, EB tagok, FEB elnök

***Szünet (szavazatszámlálás)***

10. Az 1. forduló eredményhirdetése és a választás 2. fordulója: szavazás a társelnökökre

11. a szavazatszámlálások alatt bemutatja előadását a 2017. évi Ifjú Szakemberek Ankétján az elméleti kategóriában győztes és az alkalmazott kategóriában megosztott III. helyezett társulati, geológus

* **Kis Annamária,** Weiszburg T., Dunkl I., Koller F., Váczi T. Buda Gy.: Mórágyi granitoidok összehasonlító U-Pb kormeghatározása cirkon kristályok példáján
* **Csondor Katalin**, Erőss A., Horváth Á., Szieberth D.: A Rn222 mint természetes nyomjelző alkalmazása vízalatti barlang kutatásban

12. A 2. forduló eredményhirdetése és a választás 3. fordulója: a Választmányi tagok megválasztása

13. Az új Elnökség bemutatkozása, elnöki zárszó

Bányász himnusz

\*\*\*\*\*

**Április 6–7. (péntek-szombat)**

**Hajdúszoboszló, Hotel Silver,** 4200 Hajdúszoboszló, Mátyás király sétány 25

**MAGYAR GEOFIZIKUSOK EGYESÜLETE, MAGYARHONI FÖLDTANI TÁRSULAT**

### ****Ifjú Szakemberek Ankétja****

**letölthető körlevél** [**magyar**](http://foldtan.hu/sites/default/files/ISZA_HU_2018.pdf)**,** [**angol**](http://foldtan.hu/sites/default/files/ISZA_EN_2018.pdf)

**Kategóriák**
Az idei rendezvény előadásait 35 év alatti geológus és geofizikus előadóknak és társszerzőiknek három kategóriában hirdetjük meg:
elméleti,
gyakorlati,
poszter szekcióban.

**Előadások**
Időtartama: 15 perc (vita az előadói blokkok végén).
A bemutatók nyelve angol.
Az előadások angol, illetve magyar nyelven egyaránt megtarthatók.
Projektort és laptopot biztosítunk.
Az előadások nyilvánosak.

**Poszterek**
Mérete: 150 cm (magas) x 90 cm (széles).
A poszterek szövege angol nyelvű.
Poszter helyet biztosítunk.
Bemutatásuk a szokott módon, 2 részletben zajlik majd:
3 perces összefoglaló (magyarul vagy angolul, maximum 3 angol nyelvű diával),
poszter szekcióban kötetlenül.

**Előadás/poszter tartalmi kivonatok**
Angol nyelven, terjedelme maximum 700 szó (az ezt meghaladó kivonatokat átszerkesztjük). Az előadások/poszterek tartalmi kivonatát kérjük határidőre a <http://www.isza.hu> lapon keresztül feltölteni, ahol a benyújtandó absztrakt formai követelménye is megtalálható. (Eloadok\_neve.doc formátumban. A cím, szerző(k), tanszék/intézet a feltöltött fájlban is legyen feltüntetve!).

**Regisztráció**
**A rendezvényre regisztrálni csak on-line, a** [**http://www.isza.hu**](http://www.isza.hu) **honlapon keresztül lehet**, ahol a benyújtandó absztrakt formai követelménye is megtalálható.
Ha bármilyen problémája adódik a jelentkezéssel, kérjük, keresse meg a szervezőket vagy a Magyar Geofizikusok Egyesülete Titkárságát (1145 Budapest, Columbus u. 17-23. 4/401, tel/fax: (1) 201-9815).

**Részvételi díjak**
A számlák három tételt tartalmaznak az alábbiak szerint

|  |  |  |  |  |
| --- | --- | --- | --- | --- |
|   | Regisztrációs díj    | Szállás továbbértékesítés (1 éjszaka) | Étkezés (1 reggeli, 2 ebéd, 1 vacsora) | Összesen |
|  Hallgatók\* | 12 000 Ft | 8 000 Ft | 9 000 Ft | 29 000 Ft/fő |
| Dolgozók | 23 000 Ft | 8 000 Ft | 9 000 Ft | 40 000 Ft/fő |

\* Kedvezményes díj nappali tagozatos diák és doktorandusz hallgatóknak.

Az árak tartalmazzák az ÁFA-t és az idegenforgalmi adót. A számla végösszegét adózási okokból szét kell bontanunk (étkezés, szállás, regisztrációs díj).

A rendezvényen való részvételhez a teljes részvételi díjat ki kell fizetni, részfizetés nem lehetséges.

A rendezvényen csak az előzetesen befizetett, regisztrált résztvevők vehetnek részt és tarthatnak előadást, helyszíni fizetést nem tudunk elfogadni.

**Támogatás**
Felhívjuk az MGE és az MFT azon előadást tartó egyetemista vagy doktorandusz tagjainak figyelmét, akiknek problémát jelent a részvételi díj kifizetése, hogy az MGE tagok, a Magyar Geofizikusok Egyesületének Elnökségéhez fordulhatnak támogatásért, melynek feltétele a legalább 1 éves Egyesületi tagság (az Egyesület vezetőségének döntése értelmében a SZJA 1%-ából származó bevételt az előadást tartó fiatalok részvételének elősegítésére kívánja felhasználni). Az MFT tagokat a Magyarhoni Földtani Társulat részesíti támogatásban. A támogatást az on-line regisztráció során is kell kérni, majd írásban elküldeni a kérelmet az MGE-nek, illetve az MFT-nek. Az MFT támogatásra csak azon nappali tagozatos egyetemi hallgatók jogosultak, akik 2018-ban rendelkeznek aktív MFT tagsággal.

**Részvételi díj befizetése**
Kérjük, hogy amint megkapta az értesítést, hogy Önnek milyen összeget kell befizetni részvételi díjként (ez eltérő lehet, mivel a MGE, valamint az MFT tagjai hallgatóként más és más kedvezményt kaphatnak) szíveskedjen átutalni az értesítésben szereplő összeget az alábbi bankszámla számra:
Kedvezményezett neve: Magyar Geofizikusok Egyesülete
Bankszámla száma: 10200830-32310195-00000000

Amint az összeg megérkezik a bankszámlára, Ön kap egy előleg számlát a befizetésről, majd a rendezvény után egy végszámlát állítunk ki. Kérjük a jelentkezéskor egyértelműen tüntesse fel, hogy kinek a nevére, címére kéri kiállítani a számlát.

**0. napi szállás**
A távolabbról érkezőknek lehetősége van április 5-én éjszakára szállást foglalni, de ezt a szállásköltséget (8000.- Ft, mely tartalmazza a következő napi reggelit és az idegenforgalmi adót) mindenkinek saját magának kell fizetnie, a részvételi díjon felül. Ezért kérjük, hogy a regisztrációkor ha van rá igény a 0. éjszakát is szíveskedjenek bejelölni.

**Díjak**
A rendezvényen a legjobb ifjú előadók értékes díjakat vehetnek át az említett kategóriákban, a felkért zsűri, a szponzorok és a közönség döntése alapján.
Az egyesületek által felajánlott díjakat csak egyesületi tagoknak van módunkban odaítélni.

Az Ifjú Szakemberek Ankétja szakmai továbbképzési célú rendezvénynek minősül. SZJ száma: 74.87.15.0.

**Érkezés autóval**
Hotel Silver GPS Koordinátái: 47°27'15.49'' É - 21°24'22.18"
A vendégek részére napi 2000 Ft/autó díjért zárt parkolóhelyet biztosítanak.

**Érkezés vasúttal vagy autóbusszal**
A hotel az autóbusz állomástól 700 m-re (10 perc séta), a vasútállomástól 3.2 km-re található.

\*\*\*\*\*

**Április 7–8. (szombat–vasárnap)**

Lurdy-Ház, Budapest

**Év ásványa 2018 – fluorit**

**Év ősmaradványa 2018 – Balatonites**

A Magyarhoni Földtani Társulat ismeretterjesztő programsorozata a XIX. Lurdy-Házi ÁsványBörzén és GEO Napokon

\*\*\*\*\*

**Április 12–13. (csütörtök–péntek)**

MFT ÁLTALÁNOS FÖLDTANI SZAKOSZTÁLYA, BUDAPESTI TERÜLETI SZERVEZET, MTA SZEDIMENTOLÓGIAI ALBIZOTTSÁG

**A Bakony felső-kréta képződményei és a hazai dinoszaurusz kutatás földtani és szedimentológiai eredményei**

Kihelyezett tisztújító taggyűléssel és előadóüléssel bővített terepbejárás, az ELTE Dinoszaurusz Kutatócsoport közreműködésével.

**Előzetes program**:

Április 12. (csütörtök)

Előadói délután meghívott eladókkal. Az előadóülés keretében az MFT Általános Földtani Szakosztálya és Budapesti Területi Szervezete tisztújító taggyűlést tart.

Este közös vacsora.

Április 13. (péntek)

Szakmai kirándulás Iharkúton és környékén Botfalvai Gábor (MTM Őslénytár), Ősi Attila (ELTE Őslénytani Tanszék) és később felkérendő kollégák vezetésével.

Szállás, előadás: Bakonyjákó, Forrás Vendégház. Utazás, közlekedés: saját gépkocsikkal.

Jelentkezni a részletes programmal együtt hamarosan kiküldendő jelentkezési lapon lehetséges!

Minden kedves kollégát szeretettel várunk!

Jelentkezési határidő: 2018. március 20.

\*\*\*\*\*

**Április 16. (hétfő) 14.00**

MFT titkárság, 1015 Budapest, Csalogány u.12. I. em.

TUDOMÁNYTÖRTÉNETI SZAKOSZTÁLY

**Csath Béla:** Évfordulók 2018-ban az olajipar történetéből

**Tiszújítás**

\*\*\*\*\*

**Április 19–20. (csütörtök–péntek)**

BME

MFT MÉRNÖKGEOLÓGIAI ÉS KÖRNYEZETFÖLDTANI SZAKOSZTÁLY, BME GEOTECHNIKA ÉS MÉRNÖKGEOLÓGIA TANSZÉK, IAEG MAGYAR NEMZETI BIZOTTSÁG, ISRM MAGYAR NEMZETI BIZOTTSÁG

**Mérnökgeológia-Kőzetmechanika 2018 Konferencia**

Idén immár a 9. alkalommal rendezzük a Mérnökgeológia-Kőzetmechanika konferenciát, melynek célja bemutatni a hazai és nemzetközi mérnökgeológiai és kőzetmechanikai kutatási eredményeket, alkalmat adva a témával foglalkozó doktorandusz hallgatóknak a legújabb tudományos kutatásaik előadására és a gyakorló szakemberekkel való kapcsolat felvételére. Várjuk a már tapasztalattal rendelkező kollégák előadásait és cikkeit is, amelyekből a résztvevők képet kaphatnak a mérnökgeológia kőzetmechanika kutatási eredményeiről. Az előadások mellett lehetőség van poszterek bemutatására is. A konferencia második napján terepi kirándulást tervezünk.

A beérkezett előadások/poszterek anyagát cikk formájában, egy könyvben kívánjuk megjelentetni. A kéziratok benyújtásának határideje 2018. március 26.

A konferencia tervezett témakörei: mérnökgeológia, kőzetmechanika, hidrogeológia, környezetföldtan, településgeológia, geotechnika, műemlékvédelem, ásványi nyersanyagok

A cikkformátum és részletes információk elérhetőek a [www.foldtan.hu](http://www.foldtan.hu) honlapon és a <http://mernokgeologia.bme.hu/> oldalon is, ahol a korábbi konferenciák anyagai is megtalálhatók.

|  |  |
| --- | --- |
| Török Ákos, elnök | Görög Péter, titkár |

Kapcsolattartó: Török Ákos (torokakos@mail.bme.hu)

\*\*\*\*\*

**Április 28. (szombat)**

Millenáris B csarnok, Budapest

**Év ásványa 2018 – fluorit**

**Év ősmaradványa 2018 – Balatonites**

A Magyarhoni Földtani Társulat ismeretterjesztő programsorozata a **Felfedezők Napján**, Budapest, Millenáris B csarnok. <https://felfedezoknapja.info>

**Beharangozó**

**Május 24–26. (csütörtök–szombat)**

Félixfürdő (Románia)

ŐSLÉNYTANI- RÉTEGTANI SZAKOSZTÁLY

**21. Magyar Őslénytani Vándorgyűlés**

Kedves Kollégák!

A 2018. évi Magyar Őslénytani Vándorgyűlést a határon túl, a Nagyvárad melletti Félixfürdőn tartjuk május 24–26. között. A rendezvény helyszíne a félixfürdői Hotel Maros lesz.

A magyar paleontológusok éves találkozójára szeretettel hívunk mindenkit, aki kutatási eredményeit előadás vagy poszter formájában be kívánja mutatni, és természetesen azokat is, akiket érdekelnek az őslénytani kutatások legfrissebb hazai eredményei.

A program a szokásos módon két előadási napból (csütörtök és szombat) és egy terepbejárásból (péntek) fog állni. Az előadások hosszát idén is a résztvevők „előadókedve” határozza meg: az előadások számától függően 15–20 perc áll majd rendelkezésre (erről körlevélben küldünk majd pontos információt). Mivel idén tisztújításra kerül sor, ezért a vezetőség fenntartja a jogot, hogy idő szűkében a beküldött előadásokat előzetes értesítést követően poszterre módosítsa. A jelöltek listáját a <http://foldtan.hu> weblapon a szakosztály oldalán lehet olvasni; a Társulat ügyrendje értelmében további jelölésekre a vezetőség­választó ülésen van lehetőség.

A terepbejáráson Nagyvárad környéki neogén képződményeket (Kőalja), Királyhágó melletti kréta hippuriteszes lelőhelyet (Nagyfeketepatak), a révi jura ammoniteszes lelőhelyet, valamint a betfiai pleisztocén kisgerinces lelőhelyet tervezzük meglátogatni.

Idén is törekedünk arra, hogy a költségeket alacsonyan tartsuk, valamint mindenki számára elfogadható és elszámoltatható számlákat kapjunk. Erről még folynak az egyeztetések, az érdeklődők türelmét kérjük, a végleges részvételi díjról körlevelet küldünk a szakosztály tagjainak február folyamán.

Ebben az évben is lehetőségünk nyílt – a Nemzeti Kulturális Alap támogatásának köszön­hetően – **a kiemelkedő teljesítményű hallgatók számára ingyenes részvételi lehetőséget biztosítani,** így szeretnénk biztatni a hallgatókat, hogy figyeljék a jelentkezési határidőt, és április 5-éig küldjék be absztraktjaikat Virág Attila vezetőségi tag címére (viragattila.pal@gmail.com).

Amennyiben bármilyen kérdése van a rendezvénnyel kapcsolatban, kérjük, forduljon a szakosztály titkárához (Bosnakoff Mariann, e-mail: bosnakoff@yahoo.com), vagy elnökéhez (Magyar Imre, tel: 1-464-1746, e-mail: immagyar@mol.hu).

**Minden őslénytan iránt érdeklődőt szeretettel várunk!**

\*\*\*\*\*

**Június 4. (hétfő) 14.00 óra**

ELTE TTK Déli tömb, 1117 Budapest, Pázmány Péter sétány 1/c, Sztrókay Kálmán terem (alagsor, 00-708)

ÁSVÁNYTAN-GEOKÉMIAI SZAKOSZTÁLY

**Év ásványa 2018 – a fluorit: vezetőségválasztással egybekötött szakosztályülés**

2018-ban a fluorit nyerte el az Év ásványa választást. A fluorithoz kötődő ismereteink összegzését, áttekintését célzó szakosztályüléshez várjuk az előadásokat, legyen szó akár geológiáról, ipari felhasználásról, környezeti vagy épp anyagtudományi vetületekről. Az előadástartási szándékot jelezzék Harman-Tóth Erzsébet szakosztálytitkárnál (celadonite@gmail.com, 06-20-9120163) 2018. március 31-ig (a részletes program a május-augusztusi Hírlevélben jelenik meg).

A szakosztályülésen bemutatkozik az Év ásványa program is, így nagy szeretettel várjuk azokat is a szakosztályülésre, akik szeretnének aktívan részt venni a földtudományi ismeretterjesztés e speciális rendezvénysorozatában.

A szakosztályülés egyben az Ásványtan-Geokémiai Szakosztály 2018-as vezetőségválasztása is lesz. Az eddigi jelöltek névsorát megtalálja a <http://foldtan.hu> weblapon, a szakosztály oldalán. A helyszínen lesz lehetőség további jelölésekre, amennyiben a jelölt kinyilvánítja, hogy vállalja a jelölést.

\*\*\*\*\*

**Június 11. (hétfő) 14.00 óra**

ELTE TTK Déli tömb, 1117 Budapest, Pázmány Péter sétány 1/c, Sztrókay Kálmán terem (alagsor, 00-708)

AGYAGÁSVÁNYTANI SZAKOSZTÁLY

**Év ásványi nyersanyaga 2018 – az alginit:
vezetőségválasztással egybekötött szakosztályülés**

2018-ban az alginit nyerte el az Év ásványi nyersanyaga választást. Az alginithez kötődő ismereteink összegzését, áttekintését célzó szakosztályüléshez várjuk az előadásokat, legyen szó akár geológiáról, ipari felhasználásról, környezeti vagy épp anyagtudományi vetületekről. Az előadástartási szándékot jelezzék Harman-Tóth Erzsébet szakosztályelnöknél (celadonite@gmail.com, 06-20-9120163) 2018. március 31-ig (a részletes program a május-augusztusi Hírlevélben jelenik meg).

A szakosztályülésen bemutatkozik az Év ásványi nyersanyaga program is, így nagy szeretettel várjuk azokat is a szakosztályülésre, akik szeretnének aktívan részt venni a földtudományi ismeretterjesztés e speciális rendezvénysorozatában.

A szakosztályülés egyben az Agyagásványtani Szakosztály 2018-as vezetőségválasztása is lesz. Az eddigi jelöltek névsorát megtalálja a <http://foldtan.hu> weblapon, a szakosztály oldalán. A helyszínen lesz lehetőség további jelölésekre, amennyiben a jelölt kinyilvánítja, hogy vállalja a jelölést.

**Év ásványa 2018 – fluorit**

**Év ősmaradványa 2018 – Balatonites**

2018-ban a Magyarhoni Földtani Társulat „Év ásványa” és „Év ősmaradványa” program­sorozata az alábbi eseményeken jelenik meg biztosan (februári állás szerint), a legszélesebb körű ismeretterjesztési céllal:

**Május 12.** (szombat): Múzeumok majálisa, Budapest / Magyar Nemzeti Múzeum épülete

**Június 2–3**. (szombat-vasárnap): III. Győri Ásványbörze, Győr / Duna Center

**Június 23.** (szombat): Múzeumok Éjszakája (több helyszínen)

**Augusztus 24–26.** (péntek-vasárnap): XXXIII. Budapesti Nemzetközi Ásványbörze és Ékszerkiállítás, Budapest, Vasúttörténeti Park

**Szeptember 28.** (péntek): Kutatók Éjszakája (több helyszínen)

**Október 6. és 13.** (szombat): Geotóp Napok (több helyszínen)

**November 10–11.** (szombat-vasárnap): Földtudományos Forgatag, Budapest

(Időpont és helyszín tekintetében még kérdéses rendezvény: Föld Napja – április 22. körül, Év fajai nap – május 12., Budapest, Jókai-kert)

Várjuk szeretettel a programban részt venni szándékozók jelentkezését Felkerné Kóthay Klára koordinátornál (klara.kothay@gmail.com).

\*\*\*\*\*

**EGYÉB PROGRAMOK**

**Április 20. (péntek) 9.30 óra**

MTA Székház, Kisterem, Budapest

**A természet harmadik országának felmérése**

**Abraham Gottlob Werner hatása az ásványtan diszciplináris kereteinek kialakulására**

9.30–9.40: Megnyitó

9.40–10.30: elnök: Viczián István

WERNER MAGYARORSZÁGI RECEPCIÓJÁNAK KEZDETEI

**Gurka Dezső**: Adatok Werner magyarországi hatásához

**Kázmér Miklós**: Werner műve Benkő Ferenc fordításában

10.20–10.30: vita

10.30–10.45: szünet

10.45–11.35 elnök: Papp Gábor

WERNERI ELVEK A MAGYAR MINERALÓGUSOK PRAXISÁBAN

**Szakáll Sándor**: Werner természetrajzi szemléletű ásványrendszerének hatása Selmecen, Pettkó János fiziográfiájában

**Viczián István**: Szász József jénai tanulmányútja és tevékenysége a Teleki Téka ásványgyűjteményében a 19. század elején

10.25–11.35: vita

11.35–11.50: szünet

12.00–12.40 elnök: Kázmér Miklós

A NEPTUNIÁNUS ÉS A VULKANISTA SZEMLÉLET TÖRÉSPONTJAI

**Rózsa Péter**: Huttoniánusok egy werneriánus tudományos társaságban. James Hall és James Playfair mint a Drezdai Ásványtani Társaság tagjai

**Papp Gábor**: Tűz és víz – vulkanisták és neptunisták Magyarországon

12.30–12.40: vita

12.40–12.55: Láng Benedek: Zárszó

\*\*\*\*\*

**Június 26‒29. (26. és 30. terepi programok)**

Selmecbánya, Szlovákia

**5. Közép-Európai Ásványtani Konferencia
(CEMC – Central European Mineralogical Conference) és
7. Kárpátok Ásványai Konferencia
(MSCC – Minerals of the Carpathians)**

A közép-európai régióban nagy hagyományokkal és Miskolci gyökerekkel is rendelkező konferenciát idén az egyedülálló bányászattörténeti emlékekkel bíró Selmecbányán rendezik meg.

A konferencia törzse június 27–29. A június 26-a esti icebreaker party, és 28-a esti konferenciavacsora díját a regisztrációs díj magában foglalja. Június 26. (Besztercebánya) és 30. (Selmecbánya) külön részvételi díjas (50–50 EUR) terepi programok. Június 28-án konferencia közbeni fél napos kirándulások is lesznek: Hodrushámor, Rozália aranybánya – 15 EUR, Hodrushámor, szkarnok – 10 EUR, Selmecbánya – történeti bányák, meddőhányók és a város – ingyenes.

Normál regisztráció és absztraktfeltöltési határidő: március 31.

Részvételi díj: normál – 200 EUR, diákoknak és nyugdíjasoknak 180 EUR.

Figyelem: a Magyarhoni Földtani Társulat tagjaira a members fee érvényes!

A tudományos szervezőbizottság magyar tagjai Szabó Csaba és Szakáll Sándor.

További információ: <https://cemc2018.com/>

**2019. július 1‒5.**

Jussieu Campus, Univ. Pierre & Marie Curie, Párizs, Franciaország

**Euroclay (International Conference on Clay Science and Technology) konferencia, 56. Clay Mineral Society (CMS) találkozó és 6. Mediterrán Agyagos Találkozó (Mediterranean Clay Meeting)**

Az Európai Agyagásványtani Csoportok Szervezete (European Clay Groups Association, ECGA) 2019 júliusában Párizsban szervezi meg az Euroclay konferenciát, két szatellitkonferenciával, így a rendezvény bizonyosan 2019. legnagyobb agyagásványtani konferenciája lesz.

A konferencia általános tematikája (a pontos szekciólista március elején várható):

– kristálytan, ásványtan és modellezés

– környezeti és földtani folyamatok

– nyersanyagok, energia, tárolás

– funkcionalizált agyagásványok és archeológia

További információk: <http://euroclay2019.sciencesconf.org>

**H2020 projektjeink legújabb hírei**

H2020 projektjeink legújabb híreit a <http://foldtan.hu> oldalon olvashatják.

2018. januárjában az INTRAW projekt befejeződött. A projekt eredményeit, és ismeretterjesztő anyagait, videóját szintén a honlapon találják. A CHPM, illetve az UNEXMIN projekt új magyar nyelvű brosúráit is figyelmükbe ajánljuk.

M**agyarhoni Földtani Társulat Hírlevelét szerkesztette:
Krivánné Horváth Ágnes**

**A megjelentetni kívánt anyagokat kérjük e-mailen, word formátumban küldjék el az alábbi címekre:**

**krisztian.klima@mbfh.hu****,** **mft@mft.t-online.hu**

**A küldött anyagokat minden esetben visszaigazoljuk, az igazolás elmaradása esetén kérjük, szíveskedjék a kapcsolatot más módon is felvenni!**

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**H-1255 Budapest, Pf. 61.**

**Tel/Fax: 201-9129, Mobil: 06 20 4948 449**

**e-mail:** **mft@mft.t-online.hu**

**Félfogadás: hétfő, szerda 8.00–17.30, péntek 8.00–13.30, az ettől eltérő időpontú érkezést kérjük, előre jelezzék!**